**טיול מאורגן לדובאי-לב המפרץ**

**29.10-2.11.23 \_(ראשון-חמישי)**

טיול בלתי נשכח ללב המפרץ הפרסי במהלכו נכיר מקרוב את איחוד האמירויות, הידידה החדשה שלנו במזרח התיכון. נגלה את דובאי - העיר הגדולה באיחוד האמירויות ומרכז כלכלי ומסחרי ראשון במעלה במזרח התיכון ובעולם כולו; במהלך הטיול שלנו נבקר באטרקציות המפורסמות של איחוד האמירויות: בורג' ח'ליפה, איי התמרים, נסייר בגן הפרחים הגדול בעולם, נחווה טיול ג'יפים קסום במדבר הערבי על רקע השקיעה המדברית המרהיבה, בשילוב עם עם ארוחת ערב ומופע ריקודים בדואי אותנטי.

תאריך יציאה: יום א' 29.10 המראה: 13:40 נחיתה: 17:55

תאריך חזרה: יום ה' 2.11 המראה: 13:10 נחיתה: 14:50

**מסלול הטיול:**

**יום 1 - ת"א - דובאי - סיור פנורמי - מופע מזרקות**

ניפגש בשדה התעופה לטיסה ישירה לדובאי. לאחר הנחיתה וסידורים פורמאליים בנמל התעופה נצא לסיור פנורמי ולהיכרות ראשונה עם דובאי. כבר עם תחילת הנסיעה לכיוון העיר ניחשף לראשונה לארכיטקטורה המרהיבה של העיר ולאין ספור גורדי השחקים המעטרים את קו הרקיע המפורסם של דובאי. במידה והזמן יאפשר, נעצור גם לתצפית על בורג' אל-ערב ועל קו הרקיע של העיר. את הסיור נסיים על רקע מופע המזרקות המרהיב של דובאי, מחזה שצריך לראות בשביל להבין. לאחר מכן ניסע למלון לקבלת חדרים.

**יום 2 - דובאי המודרנית - בורג' אל-ערב - איי התמרים - מסגרת דובאי - הכפר הגלובלי**

לאחר ארוחת הבוקר נצא ליום שכולו דובאי – והסמלים הידועים שלה. נתחיל בתצפית על שלל גורדי השחקים המרהיבים בקו הרקיע המהמם של העיר. נסייר בשכונה היוקרתית ג'ומרייה, המורכבת מבתים פרטיים ונמוכי קומה המוקפים חומות ומלאים במכוניות פאר. שם ממוקם מסגד ג’ומיירה המפורסם ומהיפים ביותר בדובאי, כמו גם בית השייח’ סעד (מקום מגוריה לשעבר של המשפחה השלטת בדובאי). נראה את מלון בורג’ אל-ערב המפורסם, מלון פאר בדירוג שבעה כוכבים אשר מעוצב כמפרש ומתנשא לגובה 321 מטר מעל פני הים. נמשיך לביקור ותצפית במסגרת דובאי - המבנה האייקוני בצורת מסגרת תמונה מוגדלת המציע תצפית של 360 מעלות מגובה 150 מטר. בחלקו השני של היום נבקר באייקון נוסף של דובאי - אייי התמרים. נעלה על המונרייל לנסיעה חוויתית בפאר היצירה של דובאי, ומבין עשרת האיים המלאכותיים הגדולים בעולם. במידה והזמן יאפשר זאת נעצור אף לביקור במרינה של דובאי. את היום נסיים בביקור בכפר הגלובלי, מתחם תיירות ענק בו תמצאו יותר מ-30 דוכנים שמייצגים למעלה מ-70 מדינות שונות. בכל דוכן תמצאו מגוון פעילויות והופעות, מאכלים מסורתיים ומזכרות מקומיות. במתחם, הנחשב לגדול מסוגו בעולם, תמצאו גם מבחר אטרקציות לילדים, דוכני שעשועים ומתחמי קניות ואוכל. בתום הסיור נחזור למלוננו.

**יום 3 - דובאי הגן המופלא - ספארי ג'יפים בשקיעה ואירוח בדואי**

לאחר ארוחת הבוקר נבקר באחת מהאטרקציות החשובות והמיוחדות ביותר בדובאי. נפתח את היום בביקור ב"גן המופלא" שהוקם בשנת 2013 על שטח של 72 דונם. זהו גן הפרחים הגדול בעולם, בו נוכל למצוא כ-50 מיליון סוגי פרחים וכ-250 מיליון סוגי צמחים שונים. הפרחים בגן מעוצבים בצורות שונות ומרהיבות, כולל מטוס, מבנים ודמויות שונות ומשונות. בחלקו השני של היום נצא לחוויה מדברית מדהימה - טיול ג'יפים בדיונות המפורסמות המקיפות את דובאי. נחלוף בנסיעה על פני הדיונות המדבריות בשעות הערביים , נגלה את הקסם של המדבר ונצפה בשקיעה המדברית עוצרת הנשימה. את הסיור נסיים באירוח בדואי מסורתי הכולל ארוחת ערב ססגונית ועריבה לחיך, ונקנח במופע של ריקודים מסורתיים כמיטב המסורת הבדואית. הערה: סיור ספארי ג'יפים מיועד ל- 6 נוסעים בג’יפ.

**יום 4 - דובאי הרובע ההיסטורי- שייט בסירת אברה - תצפית מבורג' חליפה**

לאחר ארוחת הבוקר נתחיל את סיורנו בחלק “העתיק” של דובאי, המכונה גם הרובע ההיסטורי אל-פאחידי, המקום ממנו דובאי צמחה וגם היום משמש כליבה הפועם של העיר. האזור כולו משובץ מוזיאונים ואטרקציות תרבותיות, גלריות אומנות ומסגדים מרשימים. נראה את מוזיאון דובאי ואת בניין העירייה הראשון, הגלריה לאומנות עכשווית ומרכז התרבות על שם השייח’ מוחמד. נבקר גם בשווקיה המפורסמים של דובאי: שוק הזהב בו תמצאו עדיי זהב בשווי מאות מיליוני דולרים, שוק התבלינים המפיץ ניחוחות משכרים ובלתי נשכחים, וכן בזארים אוריינטליים ואותנטיים במהלך הסיור נשלב שייט בסירת אברה מקומית השטה בתעלה החוצה את העיר. בחלקו השני של היום מצפה לנו חוויה חד פעמית בה נעפיל לתצפית ממגדל בורג’ ח’ליפה, המגדל הגבוה בעולם שנחשב גם לאחת מהאטרקציות המפורסמות בעולם כולו. המבנה מתנשא לגובה של 828 מטר, ובעל עיצוב מדרגות ייחודי המטפס אל-על היישר לשמיים. בתוך המבנה העצום נגלה שיאים נוספים אותם בורג' ח'ליפה שבר, ביניהם בריכת השחייה הגבוהה ביותר בעולם, המסגד הגבוה בעולם והמעליות המהירות ביותר על פני כדור הארץ.

**יום 5 - דובאי - אמירות שרג'ה - קניון - תל אביב**

לאחר ארוחת הבוקר ועזיבת המלון נצא לביקור באמירות שרג'ה הסמוכה, המתאפיינת באותנטיות שבה ומאזנת בין יוקרה למסורת בצורה קסומה נתחיל את היום בביקור בשוק הכחול, הידוע במגוון האיכותי של עבודות יד מסוגים שונים . במהלך הביקור נראה את מסגד פייסל, שניתן כמתנה מהמלך פייסל לאמיר של שרג'ה, ונבקר במוזיאון לתרבות האסלאם הנחשב מהעשירים והמסקרנים ביותר באמירויות.נשוטט בשוק המפורסם של שארגה .ונמשיך לטיילת הקסבה ונתרשם ממבצר שארג'ה המשוחזר . בתום הסיור ובמידה והזמן יאפשר זאת ניסע לאחד מהקניונים המפורסמים של דובאי , שנחשבת כבירת הקניונים העולמית . נקצה זמן לשופינג בקניון לפני הטיסה, ובהתאם לשעת הטיסה ניסע לנמל התעופה, ונעלה על הטיסה חזרה לתל אביב.

**עלות: 999$ ליחיד בחדר זוגי(שניים בחדר)**

**תוספת ליחיד: 300 $**

**המחיר כולל:**

טיסות הלוך ושוב לדובאי

אוטובוס תיירים נוח וממוזג

לינה בבתי מלון מדרגת תיירות ראשונה

כלכלה - לינה וארוחת בוקר

מדריך טיולים ישראלי מצוות "אשת טורס"

כניסות לאתרים כפי שמצוין במסלול

טיפים לנותני שירותים מקומיים: נהג ומדריך מקומי

ספארי ג'יפים במדבר כולל לאירוח בדואי וארוחת ערב

**המחיר לא כולל:**

ביטוחים

הוצאות אישיות

סבלות

טיפ למדריך הישראלי (מקובל לתת 5 אירו לאדם ליום)

מס לינה (תשלום ישירות בבית המלון)

הטיול פתוח לכל הגילאים (לאו דווקא פו"פ)

הטיול באחריות חברת אשת טורס והתשלום יועבר ישירות לחברה

מספר המקומות על הטיסה מוגבל לכן כדאי להקדים ולהירשם!

052-2945446